Vroue Landbouvereniging van Kaapland | Hofmeyr presteer by Konferensie
Home>News >Hofmeyr Tak >Hofmeyr presteer by Konferensie
Posted by VLV in Hofmeyr Tak, News 07 Mar 2019
Datum : 2019-03-06.
Hofmeyr VLV die wenspan tydens VLV Sirkelkonferensie te Somerset Oos:
Tydens die onlangse Sirkelkonferensie wat in Somerset Oos by die Victory Church kompleks gehou is, is altesaam 16 trofees uitgegee vir inskrywings as konferensie-artikels.
Beoordeling is waargeneem deur gekwalifiseerde VLV beoordelaar, Lauretta Lötter, vanaf Willowmore.
VLV kompetisie-artikels moet aan ‘n hoë vlak van korrektheid voldoen, en die dames se vaardigheid in die verskeie onder-afdelings word behoorlik getoets. Elke tak mag twee artikels inskryf onder elke afdeling van die kompetisies, en daar word baie moeite gedoen om hier reeds die beste op takvlak te soek sodat slegs die beste wat die tak kan oplewer, na konferensievlak gestuur word. Na konferensie word die drie top-artikels en wat almal bo 70% behaal het, na Kongres gestuur. Tussen konferensie en Kongres mag verbeterings aangebring word.
Tarkastadtak verower die breiwerk trofee, en behaal ook genoeg punte om die Iets uit Nietsbeker met Kookhuistak te deel.
Tydens die prysuitdeling het Kookhuistak altesaam 7 trofees verower vir hul handvlyt, hekelwerk, gebottel, lekkers, kookkuns totale punte asook vir die iets uit niets artikels. Die Iets uit Nietsbeker deel hul met Tarkastad. Hul ontvang ook die Verdienstelikheidsbeker aangesien daar ‘n verbetering van 200 punte op totale inskrywings gerealiseer is.
Hofmeyr VLV ontvang 9 trofees vir Kunste & Handvlyt, masjienwerk, gebak, naaldwerk, landbou, blommerangskikking, mees uitstaande leefstyl-artikel en mees uitstaande kuns-artikel. Hofmeyr ontvang ook die trofee as Tak van die Jaar.
Kookhuistak behaal 7 trofees tydens die pas afgelope Sirkelkonferensie te Somerset Oos.
V.l.n.r Agter: Anneke Otto (afgevaardigde na Konferensie en deelnemer aan kompetisies), Alta Triegaardt (Voorsitter Kookhuistak en Sirkelsameroepster Leeftyl)
Voor v.l.n.r : Lize Troskie (Sirkelsameroepster van Opvoeding Sirkel Cradock, Kunssameroepster Kookhuistak), Ezelle Marais (Leefstylsameroepster Kookhuistak en deelnemer aan kompetisies), Susan de Klerk ( lid van Kookhuistak en dagbesoeker by konferensie).